google/wiki40b huggingface dataset:
Øse

Øse (eller ause) er et kjøkkenredskap som består av en beholder som kan være halvkuleformet, sylindrisk  eller likne en dyp skål og som er festet til et skaft. Selve beholderen kan ofte ha en tut. Enden på skaftet kan ha form som en krok for at øsen skal kunne henges på kanten av en stor gryte, kasserolle, melkespann, vannbøtte eller knagg og å forhindre at den drukner i væsken. 
Øser kan være laget av tre, metall, glass eller plast.

Bruk

Øsen brukes primært til å håndtere all slags matretter og råvarer som har en flytende eller overveiende flytende konsistens, som f.eks vann, olje, øl, supper, sodd eller mel. De er brukt både til å flytte en masse fra et kar til et annet, til å drikke av og til å måle med. De forskjellige typene har gjerne egne betegnelser som vannøse, fløteøse eller fløteskje, sauseøse eller sauseskje, øløse, meløse eller måleøse. Små drikkeøser av tre kalles gjerne koks.
Øser finnes i mange størrelser og for en rekke spesialiserte formål, fra små fløtehentere og sauseøser til store vannøser og melkeøser, også kalt spannøser eller måleøser, som rommer en liter eller mer.
På 16-, 17- og 1800-tallet var øser av tre ofte brukt som drikkekar til vann, melk og øl i Norge, og øløser hadde gjerne skåret eller malt dekor. Fra Telemark kjenner vi også tvilling- og trillingøser som er brukt til ø drikke øl av. Slike øser er skåret i tre med to eller tre sammekoblede kar. Mellom karene er det hull slk at ølet kan flyte fritt mellom rommene. En trillingøse fra Treungen, Nissedal i Telemark som er datert 1799 har denne innskriften: Drik mig ud om Du kaan seen saa Til den Tredie maan: Jørgen H S H..
Melkeøser ble brukt både til å øse opp og til å drikke eller melk eller myse av. Melkeøser har gjerne et dypt blad og kort skaft. I eldre tider var melkeøser gjerne laget i tre, men i senere tid ble det mer vanlig med melkeøser i metall, først i kobber med hank av jern og senere i emaljert jernblikk og så i rustfritt stål. Melkeøser er også brukt som betegnelse på de måleøsene i forskjellige størrelser som ble brukt til å øse melke og fløte opp i kundenes medbrakte spann før det ble innført salg av melk i flasker. 
Øser finnes også i enda større dimensjoner i smelteverk og brukes til intern transport av smeltet metall.
Øsekar er en øse med en form som er spesielt tilpasset arbeidet med å tømme en båt for regn- eller sjøvann.
Jørn Nielsen

Kriminalitet

Jønkes kriminelle løpebane begynte i 1975, da han som 15-årig ble anholdt etter et slagsmål på en bar. I sommeren 1978 stakk han en mann ned på en bar på Bornholm, og ble idømt 2½ års ubetinget fengsel for knivstikkingen og han mistet videre sin jobb som følge av dette.
Jønkes første medvirkning til et drap fant sted i 1984, da han i forbindelse med et kriminelt oppgjør, som skulle bli kjent som den første rockerkrig, på egen hånd myrdet Henning Norbert Knudsen, også kjent som Makrel. Henning Knudsen var president for den rivaliserende motorsykkelklubben Bullshit. Drapet foregikk ved at Jønke skjulte seg utenfor Henning Knudsens bopel, sprang frem og avfyrte flere salver med en maskinpistol, mens Henning Knudsen og hans hustru satt i bilen sin. Hustruen rakk å flykte, og slapp fra attentatet med mindre skader.
Etter drapet flyktet Jønke til Canada, men ble in absentia idømt 16 års fengsel. I 1988 vendte han hjem til Danmark og påbegynte soningen. Under tiden i fengslet forsøkte medlemmer av Bandidos i 1996 å drepe Jønke ved skyting og håndgranater, men han overlevde angrepet.
Han ble prøveløslatt i 1998, men ble allerede i 2001 dømt for medvirkning til enda et drap, denne gang på et diskotek i Aalborg hvor han sammen med et HA-prøvemedlem drepte Flemming Jensen i forbindelse med et voldsomt slagsmål. 
Han ble straffet med fire års fengsel, og det heter i dommens premisser at retten etter «en samlet vurdering anser det for bevist, at Jønke flere gange har sparket og trampet den liggende, værgeløse Flemming Jensen i hovedet og på overkroppen. Han var ukampdygtig, hvorfor angrebet må betegnes som af særlig rå og brutal karakter.»
Ved slutten av 2007 ble Jønke overfalt på Nørrebro i København, men ble selv anholdt for overfall på overfallsmannen. Frem til oktober 2008 satt Jønke varetektsfengslet. Etter å ha gjennomgått en mentalundersøkelse, ble det fastslått at han hverken var for syk eller farlig til å sone straffen. 6. februar 2009 ble Jønke frifunnet for grov vold, men avgjørelsen ble anket av statsadvokaten, slik at saken kom opp på nytt i Østre Landsret. Her ble Jønke frifunnet 27. oktober 2009, men også denne dommen ble anket, nå av riksadvokaten og til høyesterett, som imidlertid 12. mai 2010 med dommerstemmene 3-2 stadfestet byrettens og landsrettens avgjørelse.
Arianne Zucker

Tidlig liv

Zucker ble født i  Northridge og vokste opp i Chatsworth i California. Hennes mor, Barbara, er en lab teknikker og hennes far, Barry, er en rørlegger. Hun har en eldre bror.
Vesleskarvet

Vesleskarvet er en nunatak i Dronning Maud Land, beliggende i den vestre delen av Ahlmannryggen nordøst på Maudheimvidda. Dens vestre side består av en rekke klipper, om lag 250 meter høye, mens den vestre siden skråner gradvis ned til isoverflaten. Høyeste punkt ligger 841 moh.
Området ble kartlagt av norske kartografer basert på undersøkelser og flyfotografering foretatt av Maudheimekspedisjonen 1949–1952 og flyfotografier tatt av den norske antarktisekspedisjonen 1956–60.
Sør-Afrikas forskningsstasjon SANAE IV er beliggende på den relativt flate og snøfrie toppen av Vesleskarvet.
Melampittidae

Biologi

Melampittaer er små (17–18 cm; 29–32 g.) til mellomstore (29 cm; 205 g.) kråkelignende fugler, med hovedsakelig blåsort fjærdrakt, sort nebb, og sorte sterke undere ekstremiteter med føtter utstyrt med fire tær hver. Kjønnene er relativt like.
Den største av artene trives i regnskog som vokser kalkstein som danner karst, i høyder på 650–1 400 moh, mens den minste av artene trives i regulær montan regnskog med tett underskog, som vokser i høyder på 1 150–3 500 moh. Arten er imidertid mest tallrik i høyder på 2 000–2 800 moh. Begge eter trolig hovedsakelig insekter og snegler og lignende, men dette vet man egentlig svært lite om i øyeblikket.

Taksonomi

Melampittaene har tidligere vært plassert i Orthonychidae, Eupetidae og Paradisaeidae, men fuglene skiller seg fra disse gjennom sitt dunete avkom og gjennom at foreldrene ikke mater avkommet med oppstøt. Det ble nylig oppdaget at melampittaene er mer distinkte enn tidligere antatt, og artene ble derfor plassert i sin egen familie.

Noter

Tidligere regnet man tre underarter til dvergmelampitta (lugubris, rostrata, longicauda), men forskjellene utgjorde kun små måleforskjeller og minimale klinale variasjoner. Arten behandles derfor nå som monotypisk, i henhold til Beehler & Pratt (2016).
Stormelampitta var tidligere plassert i Melampitta, men er nå flyttet til slekten Megalampitta.
Overgangsnavn

Asteroider

Dagens overgangsnavnesystem for asteroidar har vært i bruk siden 1925. Det erstattet flere tidligere systemer som ble ubrukelige på grunn av stadig nye asteroideoppdagelser.
Semonina

Utseende

Middelsstore stjertvinger uten stjerter på bakvingene. Slekten ligner overflatisk på den artsrike slekten Callophrys, men er ikke nært beslektet med denne. Oversiden er mørkt brunlig med et varierende innslag av metallisk blåaktige skjell, undersiden er skinnende grønn eller grønngul, bortsett fra forvingens bakkant som er brunlig.

Utbredelse

Disse artene lever i Mellom- og Sør-Amerika, fra Mexico i nord til Minas Gerais (Brasil) i sør.
Sandene

Sandene er navnet på gårdsnummer 10 i Gaular kommune, Sogn og Fjordane. Gården ligger på sørsiden av Viksdalsvatnet, riksvei 610 passerer over gården.
Den grenser mot Årteig i vest, og Tormodset i øst. Utmarksområdene i sør grenser mot Høyanger.
Gården er ikke delt i flere bruk.

Historisk

Gården er nevnt i 1626 som ødejord, dette viser at gården har eksistert i mellomalderen og blitt lagt øde etter svartedauden.
Forsvarets medalje for falne i strid

Tildeling

Forsvarets medalje for falne i strid tildeles av Forsvarssjefen. Den kan etter statuttene «tildeles norsk militært personell som har blitt drept i kamphandlinger eller situasjoner som kan oppfattes som kamphandlinger, og må være forårsaket av en av partene i en konflikt.» I utfyllende retningslinjer heter det at medaljen kan tildeles personell som er blitt såret i nærmere beskrevne situasjoner. Dette gjelder der en person er falt i strid som følge av angrep på Norge, i internasjonale operasjoner og engasjementer eller som følge av terrorangrep mot Norge eller land der norske styrker er engasjert. Medaljen kan også tildeles sivile som har falt, samt utenlandsk militært personell dersom disse er under norsk kommando.
Forslag om dekorering med Forsvarets medalje for falne i strid framsettes av avdelingssjef til Forsvarssjefens dekorasjonsråd, tidligere Forsvarssjefens medaljeråd for vurdering. Rådet avgir anbefaling til Forsvarssjefen.

Utførelse

Medaljen er utformet av Forsvarets rådgiver i heraldikk Thorbjørn Bergersen. Den har et sort kors oppå en krans, og har en diameter på 33 mm. På advers er det et halvt sverd med spissen ned inni korset. Statuttene omtaler korset som et «nedadgående brukket sverd». På revers er det påskriften «FOR LAND OG FOLK», samt inngravert navnet på personen den er tildelt til på en horisontal stripe. Medaljen er festet i et medaljebånd som er rødt med loddrette fire millimeter sorte striper på sidene.
Medaljen er, med unntak av fargen i emaljen i korset og på kantstripene i medaljebåndet, identisk med Forsvarets medalje for sårede i strid der purpur benyttes i stedet for svart. 
Sammen med medaljen følger et diplom undertegnet av Forsvarssjefen. Diplomet er påført begrunnelse for tildeling.
Tambores

Historie

Tambores ble grunnlagt i 1936.
Xylariopsis

Utseende

Middelsstore, matte, avlange trebukker, kan være farget i brunrødt og svart. Antennene er brunrøde og omtrent så lange som kroppen. Pronotum er noe knudrete uten tenner på sidene, dekkvingene jevnbrede.

Utbredelse

Slekten er utbredt i Øst-Asia: Japan, Taiwan, Vietnam og det sørlige Kina.
Albertina Carlsson

Albertina Carlsson (født 12. juni 1848, død 1930) var en svensk zoolog.
Carlsson var lærerinne ved Södermanlands høyere læreanstalt for jenter 1881–1907, og ble æresdoktor ved Stockholms högskola i 1927. Hun utga et 30-talls større og mindre arbeider hovedsakelig innen området den sammenliggende anatomien. Spesielt omfatter hennes undersøkelser en del eiendommelige pattedyrsformers systematiske stilling og slektskapsforhold.
Commonwealth Engineering

Commonwealth Engineering (Comeng) var et australsk selskap som produserte lokomotiver og trikker.

Historikk

Selskapet begynte i 1921 under navnet Smith & Waddington i Sydney-bydelen Camperdown. Selskapet bygde karosserier for biler og mindre busser. Etter den store depresjonen flyttet selskapet til Granville. Under andre verdenskrig tok de føderale myndighetene kontroll over selskapet og produserte krigsmateriell ved fabrikken i Granville. Myndighetene skaffet seg aksjemajoritet i 1946 og forandret navnet til Commonwealth Engineering.
Etter krigen fokuserte selskapet på å produsere jernbanemateriell og trikker.
Comeng er i dag del av Bombardier Transportation.
Fallskjermhoppmerket for hæren

Historie

Merket ble introdusert av Generaloberst Frhr. von Fritsch 1. september 1937 for medlemmer av hærens fallskjerminfanteri-kompani som besto kvalifikasjonstestene som fallskjermsoldat. Testene inneholdt bl.a 4 fallskjermhopp. 10. september ble de første merker delt ut, av Hauptmann Zahn og Olt.Pelz under fallskjermøvelser i Mecklenburg. Omtrent 170 merker ble delt ut den dagen, og Generalleutnant Roese underskrev urkundene og tildelte personlig merkene til Hauptmann Zahn og Olt.Pelz. 
Etter at fallskjermkompaniet ble overført ifra Heer til Luftwaffe 1. januar 1939, fortsatte personellet å bære merket, frem til 18. desember 1943, hvor alle medlemmer av fallskjerminfanteri-bataljonen offisielt fikk utdelt Fallskjermhoppmerket for Luftwaffe. 
Merket ble på nytt tatt opp igjen 1. juli 1943 ved opprettelsen av det 15. fallskjermjeger-kompani i Brandenburg regiment 4 (1. april 1943)

Design

Merket er ovalt, formet av en gullfarget ekekrans. Sentralt er en sølvfarget ørn som stuper ned på skrått ifra øvre høyre ned mot venstre. Øverst er en Wehrmachtørn med sammenfoldede vinger og hakekorset i klørne. Merket ble laget i aluminium, senere sink. Det var mulig for personell som var tildelt merket å få kjøpt merket i sølv.
Melchior Hoffmann

Georg Melchior Hoffmann (også Hofmann; født ca 1679 i Bärenstein, i dag en bydel i Altenberg; død 1715), var en tysk komponist.

Liv

Etter å ha sunget i guttekoret i Dresden var Hoffmann organist og musikalsk leder ved Neukirche i Leipzig. Fra omtrent 1704 til 1714 var han leder av operateateret i Leipzig og av byens Collegium musicum – som Georg Philipp Telemanns etterfølger; en senere etterfølger var Johann Sebastian Bach. Hoffmann var en lengre tid i England, og Johann Georg Pisendel var da hans stedfortreder.

Verk

Tre av Hoffmanns antatte verker ble kjent fordi de lenge gikk for å være komposisjoner av J.S. Bach: altarien Schlage doch, gewünschte Stunde (BWV 53), solokantaten for tenor, Meine Seele rühmt und preist (BWV 189) og et magnificat i a-moll (BWV Anh. 21, fra 1707).
Andre bevarte verk av Hoffmann er en Sinfonia i f-moll, en Lamento for strykere og basso continuo og en Konsert for horn og orkester (sistnevnte er tvilsom).
María Albina

Historie

María Albina ble grunnlagt i 1907 av Estanislao Valdés.
Quintilis

Quintilis eller 'Quinctilis, var i den romerske kalender årets femte («quintus») måned (quintilis er latin for femte), den måneden som fulgte Junius (juni) og før Sextilis (august) ble senere oppkalt etter Julius Cæsar (juli), som reformerte den romerske kalenderen og innførte den julianske kalenderen i år 46 f.Kr. Forut for denne reformen het måneden Quintilis og var årets femte måned. Cæsar gav måneden navn etter seg selv ettersom solen var på sitt varmeste på denne tiden av året og han selv ble født i denne måneden.
Call of Duty: Infinite Warfare

Utvikling

I 2014 kunngjorde Activision en treårig utviklingssyklus for Call of Duty-serien, hvor Infinity Ward, Sledgehammer Games og Treyarch vil ta turer i å gi ut et Call of Duty-videospill hvert år, slik at det blir lengre utviklingstdid for hvert spillstudio. Infinite Warfare er det tredje og siste spillet i den første syklusen, og det er det første videospillet utviklet av Infinity Ward siden 2013 Call of Duty: Ghosts. Utvikling for spillet startet så langt tilbake som 2014. Ifølge Infinity Ward, har utviklingsteamet lagt masse nye ideer inn i spillet, og legger ekstra vekt på spillets historiefortelling. Teamet valgte verdensrommet som spillets omgivelser, fordi de tror at det kan introdusere nye miljøer til spillerne. For å gjøre spillet mer realistisk, hadde Infinity Ward konsultert flere militære eksperter.
Epuraecha

Utseende

En middelsstor, brun trebukk med gule tegninger og lange antenner. Hannens antenner er mer enn dobbelt så lange som kroppen. Pronotum har en pigg midt på hver side. Dekkvingene er litt rundede og har okergule flekker.

Levevis

Disse billene har larver som lever i død ved av løvtrær, ofte like under barken.

Utbredelse

Arten er utbredt i Laos og Vietnam.
VM i beachhåndball 2010

VM i beachhåndball 2010 ble arrangert fra 23. til 27. juni 2010 i Antalya i Tyrkia. 
VM var felles for kvinner og herrer, og 12 lag deltok i hver klasse.
Ernst Lubitsch

Bakgrunn

Ernst Lubitsch ble født som sønn av Ssimcha (Simon) og Anna (født Lindenstaedt) Lubitsch i Berlin. Faren var dameskredder, moren motedesigner. Begge var askenasiske jøder; faren stammet fra Grodno i Litauen, moren kom fra brandenburgske Wriezen. 
Ernst gikk på Sophiengymnasium i Berlin (med sin senere kollega Lothar Mendes). Etter å ha gått i lære som stoffhandler ble Lubitsch elev under Max Reinhardt, den daværende intendanten ved Deutsche Theater i Berlin. 
Han hadde sine første skuespilleropptredender i kabaretet og mindre scener, til han i 1911 ble engasjert som skuespiller ved Deutsche Theater.

Regissør

Ernst Lubitsch debuterte som regissør i 1914 og hans rykte steg under den senere delen av 1910-tallet, ikke minst takket være hans populære og innbringende historiske drama Madame DuBarry (1919). 
Han forlot Tyskland og dro til Hollywood i 1922, etter å ha blitt invitert dit av Mary Pickford. I Hollywood perfeksjonerte han det å lage sofistikerte komedier med filmer som Det forbudte paradis (1924) og Hans største fristelse (1925), sistnevnte etter Oscar Wildes komedie Lady Windermere's Fan.
Når lydfilmen kom gjorde Lubitsch seg snart kjent som en dyktig regissør i den musikalske komediedjanger, blant annet med den Oscarnominerte Den smilende løitnant (1931) med Maurice Chevalier. Han fortsatte med å lage komedier i løpet av 1930- og 40-tallet, og iblant var de også satiriske, som i Ninotchka (1939) med Greta Garbo, etter manus av Billy Wilder, eller den mørkere anti-nazistiske farsen, Å være eller ikke være (1942) med Carole Lombard.
I 1947 mottok Lubitsch en Æres-Oscar for sin lange karriere. Han døde senere samme år.
Teatro Potlach

Historie

Teatro Potlach ble startet i 1976 av Daniela Regnoli og Pino di Buduo, to romere som nettopp hadde studert åtte måneder ved Odin Teatret i Holstebro. De ville selv skape et lignende teater i sitt eget nærområde, og fikk med seg Fara Sabina kommune, som gav dem økonomisk støtte samt leide ut lokaler i et gammelt kloster til dem. Di Buduo fungerte som regissør og Regnoli ble teatrets første skuespiller. 
Deres første forestilling var ren gjøgling i gatene, "Prima parata di strada", men etter hvert fikk de satt opp en ordentlig produksjon: "Le danze dell'albero secco"
I 1991 satte teatret opp "Citta Invisibili" for første gang, produksjonen som har blitt deres merkevare.

Aktiviteter

Foruten å produsere og spille forestillinger, arrangerer Teatro Potlach flere workshops, både basert på egne krefter og deres kontakter i teaterverden, de har blant annet mye kontakt med den indiske dansegruppen Milon Mela. Daniela Regnoli arrangerer hvert år et opplegg for den lokale småskolen der barna gjennom hele året får prøve ulike former for teatertrening. Daglig trener studentene etter  Grotowski – metoden, og også trening med stylter.

Spillestil og teaterfilosofi

Teatro Potlach er sterkt inspirert av Odin Teatret der grunnleggerne gikk i lære, og kaller seg teaterlaberatorium. Spillestilen er sterkt Grotowski-inspirert, men til forskjell fra denne, bruker de mange flere virkemidler og effekter, spillestilen deres er langt i fra det såkalte "poor theatre", den kan nesten kalles barokk. Fakler, fargede lys, gjøgling, musikk og film som spilles på bakre scenevegg er typisk Potlach, og ikke minst en annen av deres "merkevarer", hvite duker av stoff som brukes til ulike formål. 
Et annet trekk ved teatret er bruken av ulike eksotiske masker og kostymer. Her, som i kontakten med Milon Mela, kommer deres tilknytning til ISTA og teaterantropologi frem. Kort forklart er teaterantropologi forskning etter felles prinsipper i ulike former for fysisk teater og dans.
Skuldelev kirke

Kirkebygningen

Kirken ble oppført ved midten av 1100-tallet og bestod da av langhus, kor og abside. På 1400-tallet ble langhuset forlenget mot vest. Et kirketårn i vest och et våpenhus i sør ble oppført.
Ved byggearbeider i 1964 raste det middelalderske våpenhuset sammen, og ble erstattet av et nytt.
I sin nåværende form består kirken av et langhus med smalere kor i øst som avsluttes med en abside. Ved langhusets vestre kortside er det et kirketårn. Midt på langhusets søndre side er det et brebygd våpenhus med kirkens hovedinngang. Langhuset, koret, våpenhuset og tårnet har alle saltak. Langhusets og våpenhusets tak er belagt med taktegl, mens øvrige tak er belagt med blikk.
Ex-Muslims of Norway

Ex-Muslims of Norway (EX-MN) er en norsk organisasjon for tidligere muslimer samt ateister, fritenkere, humanister og agnostikere.
Organisasjonen beskriver seg først og fremst som et talerør for eks-muslimer av ulik opprinnelse og nasjonalitet i Norge. Ex-Muslims of Norway ønsker å normalisere aksept for å forlate islam og å kunne utøve kritikk av religionen.
Styreleder er Cemal Knudsen Yücel. Walid al-Kubaisi var styremedlem av Ex-Muslims of Norway fra oppstarten og inntil sin død i 2018.
Litauens sosialdemokratiske parti

Litauens sosialdemokratiske parti (litauisk: Lietuvos socialdemokratų partija, LSDP) er et sosialdemokratisk politisk parti i Litauen. Et parti med dette navnet blei første gang oppretta i 1896, og partiet gjenoppsto etter Litauens uavhengighet fra Sovjetunionen. Initiativtakerne kom da fra venstrefløyen i Sąjūdis. I 2001 blei partiet slått sammen med Litauens demokratiske arbeiderparti (Lietuvos demokratinė darbo partija, LDDP), et parti oppretta av reformorienterte medlemmer av det tidligere kommunistpartiet. Det nye partiet vedtok å videreføre det historiske LSDP-navnet. Partileder er Algirdas Butkevičius.
I valget til nasjonalforsamlingen Seimas i 2008 fikk partiet 11,73 % av stemmene og 25 av 141 mandater, 5 flere enn i valget i 2004. Fra 2009 har partiet 3 mandater i Europaparlamentet, og disse er tilslutta Den progressive allianse av sosialister og demokrater (S&D). Litauens sosialdemokratiske parti er medlem av Sosialistinternasjonalen (SI) og Det europeiske sosialdemokratiske parti (ESP).
Kiefer Sutherland

Skuespillerkarriere

Kiefer Sutherland er for mange mest kjent som den døgnville Jack Bauer i TV-serien 24. Han har også hatt sentrale roller i spillefilmer som The Bay Boy (1984), Stand by me (1986), Et spørsmål om ære (1992), Phone Booth (2002), Taking Lives (2004) og The Sentinel (2006). Sutherland har for tiden hovedrollen i den amerikanske tv-serien Touch som går på den amerikanske tv-kanalen Fox.
Sutherland har, i likhet med sin far, vært gjesteskuespiller i TV-serien The Simpsons. Han har vært i to episoder, én som Jack Bauer i episoden «24 Minutes» og som oberst i episoden «G.I. D'oh.»
Sutherland har også spilt inn stemmen til Sgt. Roebuck i førstepersonsskytespillet Call of Duty: World at War, som kom ut høsten 2008
Pharaonus

Utseende

Middelsstore, brede skarabider. Hode, pronotum, scutellum og bein er svarte uten metallglans, dekkvingene brungule til svarte. Pronotum er mye smalere enn dekkvingene, nærmest klokkeformet sett ovenfra, ofte med kraftig mikroskulptur og derfor noe matt. Oversiden er ofte mer eller mindre kledt med lange, lyse hår.

Levevis

Disse billene lever i ørken- og halvørkenområder.
Larvene lever i jorden, de voksne billene besøker gjerne blomster.

Utbredelse

Slekten er utbredt i tørre områder i Afrika og Asia.